钦定古今图书集成/明伦汇编/官常典/第084卷 > 渔阳王绍信
## 钦定古今图书集成/明伦汇编/官常典/第084卷 > 渔阳王绍信

按《北齐书》本传：渔阳王绍信，文襄第六子也。历特进、
开府、中领军、护军、青州刺史。行过渔阳，与大富人锺
长命同床坐，太守郑道盖谒长命，欲起，绍信不听，曰：
“此何物小人，而主人公为起！”乃与长命结为义兄弟，
妃与长命妻为姊妹，责其阖家长幼，皆有赠贿。锺氏
因此遂贫。齐灭，死于长安。